**כותרת**

[המחברת "ללא שפה", חנה סנש, 1940](https://web.nli.org.il/sites/NLI/Hebrew/digitallibrary/pages/viewer.aspx?docid=NNL03_EDUSP5622&presentorid=NLI_EDU&searchurl=https%3A%2F%2Fweb.nli.org.il%2Fsites%2Fnlis%2Fhe%2Feducation%2Fpages%2Fresults.aspx%23%3Fquery%3Dlsr16%2Cexact%2C%D7%A4%D7%A8%D7%99%D7%98+%D7%9E%D7%A7%D7%95%D7%A8%26query%3Dany%2Ccontains%2C%D7%97%D7%A0%D7%94+%D7%A1%D7%A0%D7%A9%26indx%3D11%26institution%3DNNL%26vid%3DNLI_EDU%26loc%3Dlocal%2Cscope%3A(NNL_EDU1)%26sortField%3Dpopularity%26bulkSize%3D10#NNL03_EDUSP5626)

**מידע מפורט**

​מחברת השירים של חנה סנש היא אחד הפריטים המרגשים בארכיון חנה סנש בספרייה הלאומית.

רגע לפני יציאתה למשימת הצניחה באירופה, משימה שממנה לא שבה, העתיקה סנש את שיריה למחברת אחת, מסודרת, שדפיה ממוספרים. הכותרת של המחברת – רובה ככולה שירים עבריים – היא "ללא שפה", וסנש חתמה עליה בשמה המחתרתי, הגר. את המחברת הזו היא נתנה לחברתה הקרובה מרים יצחק, שלמדה איתה בבית הספר החקלאי לבנות בנהלל. בעמוד הראשון הוסיפה סנש הקדשה "למרים יצחק, לקוראת ומבקרת הראשונה והחביבה שלי, בידידות אמיתית, חנה".

כמה דפים נתלשו מן המחברת uנמסרו לספרייה הלאומית בידי אימה של חנה, קתרינה סנש, אך המחברת עצמה נותרה בידי מרים יצחק.  רק לאחר מותה של מרים יצחק הגיעה המחברת לבני משפחתה של סנש, והם החליטו להעביר את המחברת ופריטים אחרים מעזובנה של סנש לספרייה הלאומית.

​חנה סנש נולדה בשנת 1921 בבודפשט, הונגריה, למשפחה משכילה ומעורה בחברה ההונגרית, ובשנת 1939 עלתה לארץ ישראל. כאן למדה בבית הספר החקלאי בנהלל ולאחר מכן הצטרפה לקיבוץ שדות ים. בשנת 1943 התנדבה לצבא הבריטי והצטרפה לקבוצת לוחמים שאומנו למשימת צניחה באירופה הכבושה. במארס 1944 צנחו חנה וחבריה ביוגוסלביה, קרוב לגבול הונגריה, וביוני היא חצתה את הגבול. חנה נתפסה מייד ונאסרה. בכלא בבודפשט היא עונתה בעינויים קשים אבל סירבה למסור פרטים על המשימה או על חבריה. ב־7 בנובמבר הוצאה חנה סנש להורג בעוון בגידה בהונגריה, מולדתה.

**הצעות למורים**

​מחברת השירים שכתבה חנה סנש.  
**בשיעורי היסטוריה** הפריט מלמד על דמותה של חנה סנש.  
**בשיעורי ספרות** הפריט יכול לשמש פתיח לדיון בשיריה של חנה סנש.

**שאלות לדיון**

* מה סוג הפריט?
* מה שם הפריט?
* מהי שפת הפריט?

**מבינים**

* מהו סיפורה של המחברת? מתי נכתבה? כיצד הגיעה לידינו?
* כמה שירים יש במחברת? אילו שירים במחברת נמסור לידי אברהם שבדרון בידי קתרינה סנש?
* מהי, לדעתכם, משמעות הכותרת "ללא שפה"?

**מתחברים**

* מדוע, לדעתכם, סירבה מרים יצחק למסור את המחברת לאימה של חנה סנש?
* איזה שיר במחברת ריגש אתכם במיוחד?

**יוצרים**

* בחרו אחד מן השירים במחברת והשמיעו לכיתה ביצוע שלו.
* ספרו לכיתה על אחת מן הדרכים להנצחת זכרה של חנה סנש.
* **כותרת**
* [עיתון הסנשים הקטנים](https://web.nli.org.il/sites/NLI/Hebrew/digitallibrary/pages/viewer.aspx?docid=NNL03_EDUSP5622&presentorid=NLI_EDU&searchurl=https%3A%2F%2Fweb.nli.org.il%2Fsites%2Fnlis%2Fhe%2Feducation%2Fpages%2Fresults.aspx%23%3Fquery%3Dlsr16%2Cexact%2C%D7%A4%D7%A8%D7%99%D7%98+%D7%9E%D7%A7%D7%95%D7%A8%26query%3Dany%2Ccontains%2C%D7%97%D7%A0%D7%94+%D7%A1%D7%A0%D7%A9%26indx%3D11%26institution%3DNNL%26vid%3DNLI_EDU%26loc%3Dlocal%2Cscope%3A(NNL_EDU1)%26sortField%3Dpopularity%26bulkSize%3D10)
* **מידע מפורט**
* כישרון הכתיבה של חנה סנש בא לידי ביטוי כבר בילדותה. סנש "כתבה" עוד לפני שידעה קרוא וכתוב. את השירים שהגתה במוחה הכתיבה  לסבתה, שאף הקפידה לרשום אותם במחברת מיוחדת.
* הפריט שלפנינו הוא יוזמה של חנה סנש. בגיל שבע או שמונה החליטה סנש להדפיס עיתון משפחתי, שהיא הייתה העורכת הראשית שלו. שם העיתון היה "עיתון הסנשים הקטנים" (Kis Szenesek Lapja), והיא הדפיסה אותו במכונת הכתיבה הביתית. בראש כל גיליון הופיע תאריך, כיאה לעיתון אמיתי, והופיעו בו כתבות, שירים וסיפורים שהיא בחרה וציורים שציירה.
* חנה סנש נולדה בשנת 1921 בבודפשט, הונגריה, למשפחה משכילה ומעורה בחברה ההונגרית, ובשנת 1939 עלתה לארץ ישראל. כאן למדה בבית הספר החקלאי בנהלל ולאחר מכן הצטרפה לקיבוץ שדות ים. בשנת 1943 התנדבה לצבא הבריטי והצטרפה לקבוצת לוחמים שאומנו למשימת צניחה באירופה הכבושה. במארס 1944 צנחו חנה וחבריה ביוגוסלביה, קרוב לגבול הונגריה, וביוני היא חצתה את הגבול. חנה נתפסה מייד ונאסרה. בכלא בבודפשט היא עונתה בעינויים קשים אבל סירבה למסור פרטים על המשימה או על חבריה. ב־7 בנובמבר הוצאה חנה סנש להורג בעוון בגידה בהונגריה, מולדתה.

**הצעות למורים**

​עיתון משפחתי שערכה חנה סנש בילדותה.  
**בשיעורי תרבות ישראל ומורשתו** דמותה של חנה סנש מזמנת דיון בנושא הגבורה.  
**בשיעורי ספרות** הפריט יכול לשמש פתיח לדיון בשיריה של חנה סנש.

**שאלות לדיון**

**מתבוננים**

* מה סוג הפריט?
* באיזו שפה הפריט?
* מי כתב את הפריט?

**מבינים**

* מה אפשר ללמוד מן הפריט על חנה סנש? על משפחתה?
* באילו שפות כתבה חנה סנש?
* מה עלה בגורלה של חנה סנש?

**מתחברים**

* איזה שיר של חנה סנש אתם מכירים?
* האם אתם מכירים עוד סופרים ומשוררים שהחלו לכתוב בילדותם?

**יוצרים**

* תכננו הוצאת עיתון משפחתי. חשבו על שמו, על הנושאים שיופיעו בו, על העיצוב ועל דרך ההפצה.
* **כותרת**
* [מכתב של חנה סנש לבית הספר החקלאי בנהלל, 1939](https://web.nli.org.il/sites/NLI/Hebrew/digitallibrary/pages/viewer.aspx?docid=NNL03_EDUSP5622&presentorid=NLI_EDU&searchurl=https%3A%2F%2Fweb.nli.org.il%2Fsites%2Fnlis%2Fhe%2Feducation%2Fpages%2Fresults.aspx%23%3Fquery%3Dlsr16%2Cexact%2C%D7%A4%D7%A8%D7%99%D7%98+%D7%9E%D7%A7%D7%95%D7%A8%26query%3Dany%2Ccontains%2C%D7%97%D7%A0%D7%94+%D7%A1%D7%A0%D7%A9%26indx%3D11%26institution%3DNNL%26vid%3DNLI_EDU%26loc%3Dlocal%2Cscope%3A(NNL_EDU1)%26sortField%3Dpopularity%26bulkSize%3D10#NNL03_EDUSP5624)
* **מידע מפורט**
* ​מכתב הבקשה של חנה סנש למנהלת בית הספר החקלאי בנהלל חנה מלמד רבות על דמותה.
* בתחילת המכתב חנה מתארת את משפחתה: האם קטלינה (קתרינה), אלמנתו של האב הסופר המנוח בלה סנש. היא מספרת שהייתה תלמידה מצטיינ בכל המוסדות שלמדה בהם ומציינת את השפות שהיא שולטת בהן: גרמנית, צרפתית ואנגלית ומן המכתב עולה שהיא יודעת גם עברית.
* חנה מסבירה במכתב שרצונה לעלות לארץ איננו תוצאה של האירועים באירופה "עוד טרם הפך גורל עמנו בארץ מולדתי לרעתנו, חשקה נפשי בחיי ארץ ישראל". היא מבקשת ללמוד מקתוע שיאפשר לה ליטול חלק בבניין הארץ, ולכן היא רוצה להתקבל ללימודים בבית הספר החקלאי. היא מסיימת את המכתב בתקווה שבקשתה תתקבל , דבר שיביא לה "שמחה גדולה ואושר רב". היא חותמת את שמה "אננה סנש".
* הבקשה התקבלה, וחנה הגיעה לארץ בספטמבר 1939, בגיל 18. היא למדה שנתיים בבית הספר החקלאי של חנה מייזל בנהלל ואז הצטרפה לקיבוץ שדות ים. בשנת 1943 התנדבה לצבא הבריטי והייתה אחת מן הצנחנים שיצאו לאירופה הכבושה בידי הנאצים.
* במארס 1944 צנחו חנה וחבריה ביוגוסלביה, קרוב לגבול הונגריה, וביוני היא חצתה את הגבול. חנה נתפסה מייד ונאסרה. בכלא בבודפשט היא עונתה בעינויים קשים אבל סירבה למסור פרטים על המשימה או על חבריה. ב־7 בנובמבר הוצאה חנה סנש להורג בעוון בגידה בהונגריה, מולדתה.

**הצעות למורים**

​מכתב הבקשה של חנה סנש לבית הספר החקלאי בנהלל.  
**בשיעורי היסטוריה** הפריט מלמד על דמותה של חנה סנש על מניעי היציאה לשליחות.  
**בשיעורי ספרות**הפריט יכול לשמש פתיח לדיון בשיריה של חנה סנש.

**שאלות לדיון**

**מתבוננים**

* מה סוג הפריט?
* מהי שפת הפריט?
* למי חנה כותבת את המכתב?

**מבינים**

* מה אפשר ללמוד על חנה סנש מן המכתב? על משפחתה?
* מדוע, לדעתכם, חנה מדגישה שרצונה לעלות לארץ איננו מושפע מאירועי המלחמה?
* לפי המכתב, מה הסיבה שחנה מבקשת התקבל לבית הספר החקלאי?
* מה ידוע לכם על בית הספר החקלאי בנהלל? אילו דמויות מפורסמות למדו בו?

**מתחברים**

* מה התרשמותכם מרמת ידיעת העברית של חנה סנש?
* אילו פרטים חשובים שאתם יודעים על חנה סנש אינם מוזכרים במכתב?

**יוצרים**

* כתבו מכתב תשובה לבקשתה של סנש.
* **כותרת**
* [מסע ההלוויה של חנה סנש, 1950](https://web.nli.org.il/sites/NLI/Hebrew/digitallibrary/pages/viewer.aspx?docid=NNL03_EDUSP5622&presentorid=NLI_EDU&searchurl=https%3A%2F%2Fweb.nli.org.il%2Fsites%2Fnlis%2Fhe%2Feducation%2Fpages%2Fresults.aspx%23%3Fquery%3Dlsr16%2Cexact%2C%D7%A4%D7%A8%D7%99%D7%98+%D7%9E%D7%A7%D7%95%D7%A8%26query%3Dany%2Ccontains%2C%D7%97%D7%A0%D7%94+%D7%A1%D7%A0%D7%A9%26indx%3D11%26institution%3DNNL%26vid%3DNLI_EDU%26loc%3Dlocal%2Cscope%3A(NNL_EDU1)%26sortField%3Dpopularity%26bulkSize%3D10#NNL03_EDUSP5629)
* **מידע מפורט**
* ​בתצלום נראה ארונה של חנה סנש על גבי רכב צבאי, ואנשים עומדים בצידי הכביש לחלוק לו כבוד.
* הארון התקבל בארץ על ידי משמר כבוד של שישה צנחנים ממלחמת העולם השנייה וחברים מקיבוץ שדות ים, ויחידה של חיל הצנחנים בצה"ל שימשה משמר כבוד עם הורדת הארון אל החוף. נסיעת השיירה בכבישי ישראל הייתה רשמית: הארון בראש ואחריו קומנדקר עם הזרים הרשמיים, מכוניות של המשפחה, נציגי חילות הצבא, הקיבוץ, הממשלה, משרד הביטחון, הרמטכ"ל, צנחני מלחמת העולם השנייה ולבסוף הקהל המלווה. אופנועים של המשטרה הצבאית והאזרחית הובילו את השיירה ונסעו אחריה. המצבה שהונחה על קברה של חנה סנש בארץ הייתה מצבה צבאית ועליה סמל מצנח.
* ​ חנה סנש הייתה אחת מן הצנחנים שיצאו לשליחות באירופה במלחמת העולם השנייה. היא נתפסה מייד לאחר שחצתה את הגבול להונגריה ונאסרה, ולאחר עינויים קשים הוצאה להורג בנובמבר 1944. חנה נקברה בבית הקברות היהודי שבבודפשט עד העלאת עצמותיה לארץ. בשנת 2007 הובאה האנדרטה מבית הקברות בבודפשט והוצבה ליד ביתה בקיבוץ שדות ים.
* המאמצים להבאתה של סנש לקבורה בארץ החלו מייד בתום המלחמה, אך הדבר יצא לפועל רק בשנת 1950. המונים ליוו את השיירה בדרכה מנמל חיפה דרך קיסריה, תל אביב ועד בית העלמין הצבאי בהר הרצל, ובכל אחד מן המקומות התקיים טקס לזכרה. העיתונות סיקרה את מסע הלוויה ואת ההספדים שנישאו באירוע וחיזקו את דמותה של חנה סנש כסמל לאומי.

**הצעות למורים**

​תצלום מסע הלוויה של חנה סנש.  
**בשיעורי היסטוריה** הפריט יכול לשמש בנושא שליחות הצנחנים, עיצוב זכרון השואה ודמותה של חנה סנש.  
**בשיעורי ספרות** הפריט יכול לשמש פתיח ללימדו יצירותיה של חנה סנש.  
**בשיעורי תרבות ישראל ומורשתו**הפריט יכול לשמש בנושא הגבורה והיותה של חנה סנש סמל.

**שאלות לדיון**

**מתבוננים**

* מהו האירוע בתצלום?
* מה הרגשות שהתצלום מעורר בכם?

**מבינים**

* מי הייתה חנה סנש? קראו על שליחותה ועל מותה.
* מתי הועלו עצמותיה של סנש לארץ? היכן נקברה?
* מי היו המשתתפים במסע הלוויה של חנה סנש?
* באילו מקומות עבר מסע הלוויה?
* מדוע הייתה חנה סנש לגיבורה לאומית?
* מה הייתה מטרת השליחות של הצנחנים? האם הושגה?

**מתחברים**

* חנה סנש הייתה אחת משבעה צנחנים שנפלו במהלך שליחותם. מודע, לדעתכם, התפרסמה יותר מאחרים?
* האם, לדעתכם, יש כיום איש או אישה שראויים לתואר "גיבור לאומי"?

**יוצרים**

* כתבו הספד על חנה סנש או כתבה לעיתון המתארת את מסע הלוויה.
* **כותרת**
* [השיר "במדורות מלחמה", חנה סנש, 1940](https://web.nli.org.il/sites/NLI/Hebrew/digitallibrary/pages/viewer.aspx?docid=NNL03_EDUSP5622&presentorid=NLI_EDU&searchurl=https%3A%2F%2Fweb.nli.org.il%2Fsites%2Fnlis%2Fhe%2Feducation%2Fpages%2Fresults.aspx%23%3Fquery%3Dlsr16%2Cexact%2C%D7%A4%D7%A8%D7%99%D7%98+%D7%9E%D7%A7%D7%95%D7%A8%26query%3Dany%2Ccontains%2C%D7%97%D7%A0%D7%94+%D7%A1%D7%A0%D7%A9%26indx%3D11%26institution%3DNNL%26vid%3DNLI_EDU%26loc%3Dlocal%2Cscope%3A(NNL_EDU1)%26sortField%3Dpopularity%26bulkSize%3D10#NNL03_EDUSP5623)
* **מידע מפורט**
* ​השיר "במדורות מלחמה" הוא השיר הראשון שכתבה חנה סנש בעברית. השיר נכתב ב־11 באוקטובר 1940. השיר מופיעה במחברת שאליה העתיקה סנש את שיריה זמן קצר לפני שעזבה את ארץ ישראל לקראת משימת הצניחה שלה ונמסרה לחברתה הקרובה מרים יצחק.
* את השיר כתבה סנש שנה בלבד אחרי הגעתה ארצה, וכשנה לאחר פרוץ מלחמת העולם השנייה. על רקע המלחמה באירופה "בין ימים סוערים של הדם", סנש מחפשת את האדם.
* חנה סנש נולדה בשנת 1921 בבודפשט, הונגריה, למשפחה משכילה ומעורה בחברה ההונגרית, ובשנת 1939 עלתה לארץ ישראל. כאן למדה בבית הספר החקלאי בנהלל ולאחר מכן הצטרפה לקיבוץ שדות ים. בשנת 1943 התנדבה לצבא הבריטי והצטרפה לקבוצת לוחמים שאומנו למשימת צניחה באירופה הכבושה. במארס 1944 צנחו חנה וחבריה ביוגוסלביה, קרוב לגבול הונגריה, וביוני היא חצתה את הגבול. חנה נתפסה מייד ונאסרה. בכלא בבודפשט היא עונתה בעינויים קשים אבל סירבה למסור פרטים על המשימה או על חבריה. ב־7 בנובמבר הוצאה חנה סנש להורג בעוון בגידה בהונגריה, מולדתה.

**הצעות למורים**

​השיר הראשון שכתבה חנה סנש בעברית.  
**בשיעורי היסטוריה**השיר מלמד על דמותה של חנה זנש ועל כישרונותיה.  
**בשיעורי תרבות ישראל ומורשתו**השיר מתאים ליום השואה וכן לנושא גבורה ומסירות נפש.  
**בשיעורי ספרות**אפשר לנתח את השיר ואת המסר שלו.

**שאלות לדיון**

**מתבוננים**

* מי כתב את השיר?
* מתי נכתב השיר? היכן?
* מה נושא השיר?

**מבינים**

* ​מה חנה סנש מחפשת? כיצד היא מחפשת זאת?
* מה, לדעתכם, משמעות החיפוש הזה?
* כיצד אירועי המלחמה משתקפים בשיר?
* סנש כתבה את השיר שנה בלבד אחרי עלייתה לארץ. מה אפשר ללמוד מן השיר על ידיעת העברית שלה? על דמותה?

**מתחברים**

* אילו הייתם מחפשים "בן אדם", איך הייתם מזהים אותו? איפה הייתם מחפשים?

**יוצרים**

* ​איירו את השיר.

**כותרת**

[השיר "למות?" בכתב ידה של חנה סנש](https://web.nli.org.il/sites/NLI/Hebrew/digitallibrary/pages/viewer.aspx?docid=NNL03_EDUSP5622&presentorid=NLI_EDU&searchurl=https%3A%2F%2Fweb.nli.org.il%2Fsites%2Fnlis%2Fhe%2Feducation%2Fpages%2Fresults.aspx%23%3Fquery%3Dlsr16%2Cexact%2C%D7%A4%D7%A8%D7%99%D7%98+%D7%9E%D7%A7%D7%95%D7%A8%26query%3Dany%2Ccontains%2C%D7%97%D7%A0%D7%94+%D7%A1%D7%A0%D7%A9%26indx%3D11%26institution%3DNNL%26vid%3DNLI_EDU%26loc%3Dlocal%2Cscope%3A(NNL_EDU1)%26sortField%3Dpopularity%26bulkSize%3D10#NNL03_EDUSP3655)

**שנה (לועזי)**

1941

**אזור גאוגרפי**

ישראל

**מידע מפורט**

השיר "למות?" הוא אחד השירים המוכרים פחות שכתבה חנה סנש. הוא נכתב בשנת 1941 בעת לימודיה של חנה סנש בבית הספר החקלאי בנהלל, בטרם מלאו לה עשרים שנה.

בשיר שני בתים קצרים. בבית הראשון סנש כותבת על על אהבת החיים ועל שאין היא רוצה למות צעירה. בבית השני היא משלימה עם מותה הקרב ומתנחמת בכך שהייתה לה הזכות לחיות על אדמת המולדת. על הדף ציינה סנש את התאריך ומקום הכתיבה: נהלל, 5 במאי 1941. השיר הוא דף מס' 8 שנתלש ממחברת שיריה ונמסר לספרייה הלאומית בידי האם קתרינה סנש.

חנה סנש עלתה ארצה בשנת 1939 ולמדה בבית הספר החקלאי לבנות בנהלל. בשנת 1943 התנדבה סנש לצבא הבריטי והצטרפה לקבוצת צנחנים שצנחו על אדמת אירופה. השיר הנבואי וקורע הלב נכתב כשלוש שנים לפני שהוצאה סנש להורג בהונגריה מולדתה בעוון ריגול ובגידה. עצמותיה הועלו לארץ בשנת 1950, ונקברו בהר הרצל בירושלים.

חנה סנש נודעה כמשוררת וככותבת מוכשרת. לאחר מותה התגלו שירים שכתבה, ושניים מהם היו לנכסי צאן ברזל של הזמר העברי והתרבות הישראלית, "אשרי הגפרור" ו"הליכה לקיסריה".

​

* **קישור**
* [אוסף אברהם שבדרון, סנש, חנה](https://merhav.nli.org.il/primo-explore/search?query=any,contains,003559706&tab=default_tab&search_scope=Local&vid=NLI&lang=iw_IL)
* **זכויות יוצרים**
* Schwad 01 15 171.1 אוסף אברהם שבדרון - אוטוגרפים
* **קישור לפריט בקטלוג הספרייה**
* http://primo.nli.org.il/primo\_library/libweb/action/dlDisplay.do?vid=NLI&docId=NNL\_ARCHIVE\_AL003559706

**הצעות למורים**

השיר "למות?" בכתב ידה של חנה סנש, 1941.

**בשיעורי** **היסטוריה** השיר מתאים לנושא תגובת היישוב בארץ בזמן מלחמת העולם השנייה ובייחוד הצנחנים שצנחו באירופה הכבושה. כן אפשר לדון בגורלה של סנש ועמידת הגבורה שלה לאחר תפיסתה.  
**בשיעורי תרבות ישראל ומורשתו**השיר מתאים ליום השואה וכן לנושא גבורה ומסירות נפש.  
**בשיעורי ספרות**, אפשר לנתח את השיר תוך התמקדות בפער שבין המבנה הקצר והצמצום במילים לעומת המסר הדרמטי.  
**בשיעורי מחנך**השיר מזמן דיון בדמותה של חנה סנש.

**שאלות לדיון**

**מתבוננים**

* מי כתב את השיר?
* מתי נכב השיר? היכן?
* מה תוכן השיר?

**מבינים**

* קראו על חנה סנש. באיזה שלב בחייה נכתב השיר?
* מדוע, לדעתכם, כותרת השיר מסתיימת בסימן שאלה?
* לפי השיר, מהם הדברים שסנש אוהבת? מדוע היא מוכנה לוותר עליהם?
* אילו מאירועי המלחמה נרמזים בשיר?
* האם, לפי השיר סנש חזתה את מותה? נמקו את תשובתכם.

**מתחברים**

* מדוע, לדעתכם, התפרסמה חנה סנש יותר מאשר הצנחנים שהתנדבו לצנוח באירופה הכבושה?

**יוצרים**

* חשבו על דרך להנצחת חנה סנש.
* **תמלול**
* למות?  
    
  למות... צעיר... למות... לא, לא רציתי...  
  אהבתי את השמש החמה,  
  האור, השיר, ניצוץ של זוג עיניים  
  ולא רציתי הרס, מלחמה.  
  לא, לא רציתי.  
    
  אך אם נגזר עלי לחיות היום  
  בשפך דם, בהרס האיום,  
  אגיד: ברוך השם בעד הזכות  
  לחיות ובא יבוא שעה למות  
  על אדמתך, ארצי, מולדתי.